Illa de Flores, Indonesia

miniatura|dereita|300 px|Kelimutu, Flores 
miniatura|dereita|300 px|Vila de Bena, en Flores 
A **Illa de Flores** é unha das illas menores da Sonda, un arquipélago que se estende de leste para oeste desde a illa de Xava en Indonesia. Atópase ao leste de Sumbawa e Komodo e ao oeste de Lomblen e do arquipélago de Alor. Ao sueste atópase Timor. Ao sur, máis aló do estreito de Sumba, está Sumba e ao norte, máis aló do Mar de Flores, Célebes.

## Administración 
A Illa de Flores é parte da provincia de East Nusa Tenggara. Divídese en cinco distritos coñecidos como "rexencias"; de leste para oeste son Manggarai, Ngada, Ende, Sikka e Flores Timur.

## Flora e fauna 
A costa oeste da Illa de Flores é un dos poucos lugares, xunto coa illa de Komodo, onde se pode atopar o Dragón de Komodo en estado natural. Antigamente, este gran lagarto alimentábase de elefantes ananos do xénero *Stegodon* e ratas xigantes que se extinguiron pouco logo da chegada do home á illa. Este introduciu búfalos, cervos, xabaril e monos que se asilvestraron e son cazados polos dragones de Komodo. Abundan tamén as aves, os morcegos, as serpes e os anfibios.

En setembro de 2003 atopouse unha especie de homínido na cova de Liang Bua ao oeste da illa. Desde entón coñeceuse o achado como ¨"Home de Flores" (*Homo floresiensis*). Parece ser unha versión menor de *Homo erectus* de ao redor de 100–110&nbsp;cm de estatura. Parece ser que existiu ata hai uns 18.000 anos ou ata menos.

## Cultura 
A illa é principalmente católica, e isto constitúe o resto máis importante da colonización portuguesa.

As linguas faladas en Flores pertencen ao subgrupo chamado "bima-sumba" da póla malaio-polinesia das linguas austronesias.

Nos distritos de Ngada et Ende no centro da illa, atópase a cadea dialectal de Flores Centro. Nesta zona, existen unhas lixeiras variacións lingüísticas dunha vila a outra. En total identifícanse seis linguas diferentes. Do oeste cara ao leste son o ngadha ou ngada, o naxe, o keo, o ende, o lio et o palu'e que se fala na illa do mesmo nome ao norte de Flores. Pódese tamén engadi-lo so'a et o bajawa, mais os antropólogos considéranos ngada.

## Xeoloxía 
Dende o punto de vista da xeodinámica, esta illa, bordeada ao norte pola conca de Flores e, ao Sur, pola conca de Savu, é volcanicamente activa con polo menos 13 volcáns en funcionamento. Por isto é unha zona onde se rexistra unha forte actividade sísmica, por exemplo co sismo do 12 de decembro de 1992 de magnitude 7,5.

A análise estratigráfica e magmática (xeocronoloxía e xeoquímica) demostra que Florès é unha illa « nova », aparecendo probablemente no oligoceno superior mais seguramente no mioceno mediano.

## Turismo 
thumb|Vila de Bena
thumb|Porto de Labuhan Bajo na costa oeste
A principal atracción turística en Flores é o volcán Kelimutu (1.639 m.) que contén tres lagoas de vivas cores, situado no distrito de Ende cerca da cidade de Moni, tamén se pode visitar o volcán Inierie preto da cidade de Bajawa. Estes lagos atópanse na caldeira do volcán, e alimentados por unha fonte de gas volcánico, o que resulta en auga altamente aceda. Os lagos coloreados cambian de cor sobre unha base irregular, dependendo do estado de oxidación do lago. Desde o vermello brillante ao verde e azul.

Hai lugares para practicar esnórquel e mergullo ao longo da costa norte de Flores, especialmente Maumere e Riung. Con todo, debido á práctica destrutiva dos pescadores locais que utilizan bombas para pescar, e os locais que venden conchas aos turistas, xunto cos efectos posteriores dun devastador tsunami en 1992, os arrecifes foron destruídos lentamente.

Labuan Bajo a cidade situada na punta occidental é a miúdo utilizada polos turistas como base para visitar as illas de Komodo e Rinca. Labuan Bajo tamén atrae a mergulladores, xa que os tiburóns balea habitan as augas ao redor de Labuan Bajo.

Os pobos de Luba e Bena inclúen casas tradicionais de Flores, Bena tamén é coñecida pola súa Idade de Pedra (megálitos).

Larantuka, no extremo oriental da illa, é coñecido polos seus festivais Semana Santa.

Nos últimos anos, as empresas turísticas locais en torno a Kelimutu comezaron a promover percorridos en bicicleta por Flores, algunhas das cales tardan ata cinco ou seis días dependendo do programa en particular.

## Galería

Ficheiro:SundaIslands.A2003242.0225.500m.jpg|As Illas menores da Sonda con Flores na parte superior dereita
Ficheiro:Flores Moni Kelimutu.jpg|Kelimutu
Ficheiro:COLLECTIE TROPENMUSEUM Ruines van een Portugees fort uit de 16e eeuw op Poelau Ende Midden-Flores TMnr 10001790.jpg|Ruínas pertencentes a un forte portugués, que data do século XVI preto de Ende
Ficheiro:BilanSina1.jpg|Bailaríns en Watublapi
Ficheiro:COLLECTIE TROPENMUSEUM Man met hoofddoek en borstsieraden van een kampong te Flores TMnr 10005924.jpg|Nativo cun tocado e ornamentación no peito

## Notas
## Véxase tamén
### Bibliografía
### Outros artigos
* *Homo floresiensis*
* Imperio portugués

### Ligazóns externas
*Flores & Komodo - History